1997D0107 — DA — 01.03.2008 — 002.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS BESLUTNING af 16. januar 1997 om godkendelse af metoder til klassificering af svinekroppe i Belgien (Kun den franske og den nederlandske udgave er autentisk) (97/107/EF) (EFT L 039, 8.2.1997, p.17)

Ændret ved:









▼B

KOMMISSIONENS BESLUTNING

af 16. januar 1997

om godkendelse af metoder til klassificering af svinekroppe i Belgien

(Kun den franske og den nederlandske udgave er autentisk)

(97/107/EF)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 3220/84 af 13. november 1984 om fastsættelse af Fællesskabets handelsklasseskema for svinekroppe ( 1 ), senest ændret ved forordning (EF) nr. 3513/93 ( 2 ), særlig artikel 5, stk. 2, og ud fra følgende betragtninger: ud fra følgende betragtninger: Efter artikel 2, stk. 3, i forordning (EØF) nr. 3220/84 skal klassificering af svinekroppe ske ved bestemmelse af indholdet af magert kød efter statistisk afprøvede beregningsmetoder, der er baseret på fysisk måling af en eller flere af svinekroppens anatomiske dele; kun klassificeringsmetoder med en vis maksimal tolerance for statistiske beregningsfejl kan godkendes; denne tolerance er fastsat i artikel 3 i Kommissionens forordning (EØF) nr. 2967/85 af 24. oktober 1985 om fastsættelse af gennemførelsesbestemmelser til Fællesskabets handelsklasseskema for svinekroppe ( 3 ), ændret ved forordning (EF) nr. 3127/94 ( 4 ); ved beslutning 88/184/EØF ( 5 ), ændret ved beslutning 93/703/EF ( 6 ), godkendte Kommissionen en metode til klassificering af svinekroppe i Belgien; den belgiske regering har indgivet ansøgning til Kommissionen om godkendelse af to nye metoder til klassificering af svinekroppe, og de oplysninger, der kræves efter artikel 3 i forordning (EØF) nr. 2967/85, er blevet meddelt; en gennemgang af ansøgningen har vist, at betingelserne for godkendelse af de to metoder er opfyldt; i henhold til artikel 2 i forordning (EØF) nr. 3220/84 kan medlemsstaterne bemyndiges til at fastsætte en anden udskæring end den i nævnte artikel definerede standardudskæring, når handelssædvaner eller tekniske krav gør en sådan fravigelse hensigtsmæssig; i Belgien indebærer de tekniske krav, der er forbundet med anvendelse af klassificeringsmetoden og dermed også handelssædvane, at flomme, nyrer og mellemgulv forbliver på svinekroppen; der bør tages hensyn hertil ved at tilpasse standardudskæringens vægt; af hensyn til klarheden bør der vedtages en ny beslutning; beslutning 88/184/EØF bør derfor ophæves; metoderne må kun ændres, hvis Kommissionen vedtager beslutning herom på grundlag af erfaringerne; de i denne beslutning fastsatte foranstaltninger er i overensstemmelse med udtalelse fra Forvaltningskomitéen for Svinekød — VEDTAGET FØLGENDE BESLUTNING:







Artikel 1

Brugen af følgende metoder til klassificering af svinekroppe i Belgien i henhold til forordning (EØF) nr. 3220/84 godkendes:

— udstyret benævnt »Capteur Gras/Maigre — Sydel« (CGM) med tilhørende beregningsmetoder, hvis enkeltheder er anført i del 1 i bilaget

— udstyret benævnt »Giralda Choirometer PG 200« med tilhørende beregningsmetoder, hvis enkeltheder er anført i del 2 i bilaget.

▼M2

— udstyret benævnt »VCS 2000«med tilhørende beregningsmetode, hvis enkeltheder er anført i del 3 i bilaget

— udstyret benævnt »Hennessy Grading Probe (HGP4)« med tilhørende beregningsmetode, hvis enkeltheder er anført i del 4 i bilaget

— udstyret benævnt »Optiscan-TP«med tilhørende beregningsmetode, hvis enkeltheder er anført i del 5 i bilaget.

▼B

Artikel 2

Som undtagelse fra den i artikel 2 i forordning (EØF) nr. 3220/84 definerede standardudskæring kan flomme, nyrer og mellemgulv forblive vedhængende på svinekroppen før vejning og klassificering. For at kunne fastsætte priserne på svinekroppe på et sammenligneligt grundlag, formindskes den konstaterede vægt af den varme krop med 2,6 %.

Artikel 3

Udstyr og beregningsmetoder må ikke ændres.

Artikel 4

Beslutning 88/184/EØF ophæves.

Belgien kan dog indtil den ►M1 31. oktober 1998 ◄ anvende den metode, som denne beslutning vedrører, i stedet for den metode til klassificering af svinekroppe, der er fastsat i beslutning 88/184/EØF.

Artikel 5

Denne beslutning er rettet til Kongeriget Belgien.









BILAG

DEL 1

CAPTEUR GRAS/MAIGRE — SYDEL (CGM)

1. Svinekroppe klassificeres ved hjælp af udstyret benævnt »Capteur Gras/Maigre — Sydel«.

2. Udstyret er forsynet med en højdefinitionssonde Sydel af en diameter på 8 mm, en infrarød fotodiode (Honeywell) og to fotoreceptorer (Honeywell). Dybdeanvendelsen er på mellem 0 og 105 mm. Måleværdierne omregnes til beregnet indhold af magert kød af CGM selv.

3. Svinekroppens indhold af magert kød beregnes efter følgende formel, hvor: ŷ = 59,902386 - 1,060750 x1 + 0,229324 x2 hvor: ŷ = beregnet indhold af magert kød i kroppen i procent x1 = spæklagets tykkelse (inklusive svær) i mm, målt 6 cm ved siden af kroppens midterlinje mellem tredje- og fjerdebageste ribben x2 = musklens tykkelse i mm målt på samme tid og sted som1. Formlen gælder for svinekroppe på mellem 60 og 120 kg.

DEL 2

GIRALDA CHOIROMETER PG 200

1. Svinekroppe klassificeres ved hjælp af udstyret benævnt »GIRALDA CHOIROMETER PG 200«.

2. Udstyret er forsynet med en sonde (Siemens KOM 2110) af en diameter på 6 mm, en fotodiode (LED Siemens F 28) og en fotodetektor (Siemens F 232). Dybdeanvendelsen er på mellem 0 og 125 mm. Måleværdierne omregnes til beregnet indhold af magert kød af PG 200 selv.

3. Svinekroppens indhold af magert kød beregnes efter følgende formel, hvor: ŷ = 48,605031 - 0,822075 x1 + 0,378669 x2 hvor: ŷ = beregnet indhold af magert kød i kroppen i procent x1 = spæklagets tykkelse (inklusive svær) i mm, målt 6 cm ved siden af kroppens midterlinje mellem tredje- og fjerdebageste ribben x2 = musklens tykkelse i mm målt på samme tid og sted som x1. Formlen gælder for svinekroppe på mellem 60 og 120 kg.

▼M2

DEL 3

VCS 2000

1. Svinekroppe klassificeres ved hjælp af apparatet benævnt »VCS 2000«

2. Apparatet VCS 2000 er et billedforarbejdningssystem, der automatisk bestemmer handelsværdierne af halve svinekroppe. Systemet bruges online i slagteproduktionssystemet, hvor et kamera automatisk filmer de halve slagtekroppe. Billeddata forarbejdes derpå i en datamat ved hjælp af et særligt programmel til billedforarbejdning.

3. Svinekroppens indhold af magert kød beregnes ved hjælp af følgende formel på basis af 38 variabler: Ŷ = 54,078892 + 0,037085 * X5 + 0,256113 * X15 + 0,021655 * X16 + 33,97699 * X59 – 0,149103 * X88 – 0,106705 * X90 – 0,0768985 * X91 – 0,079832 * X95 – 0,079042 * X96 – 0,084983 * X97 + 0,039831 * X107 – 0,681172 * X108 + 0,234541 * X109 – 0,059871 * X113 – 4,149651 * X120 – 36,8824 * X147 – 19,9219 * X149 – 7,512613 * X156 – 0,086669 * X168 – 0,545069 * X171 – 0,386719 * X173 – 0,025001 * X175 – 1,410422 * X186 – 0,32873 * X192 – 0,260074 * X193 – 0,08137 * X196 + 141,2392 * X198 –141 236 * X199 – 12,7862 * X222 – 27,3973 * X227 – 289 576 * X228 + 425,3549 * X233 + 14,62961 * X234 – 0,97067 * X242 – 2,084821 * X243 – 3,11945 * X259 + 14,72706 * X270 – 0,949448 * X273 hvor Ŷ = beregnet indhold af magert kød i kroppen i procent X5, X15 … X273 er de variabler, der måles af VCS 2000.

4. Beskrivelser af målepunkterne og den statistiske metode kan findes i del II af den belgiske protokol, der er tilsendt Kommissionen i henhold til artikel 3, stk. 3, i forordning (EØF) nr. 2967/85. Formlen gælder for kroppe på mellem 60 og 130 kg.

DEL 4

HENNESSY GRADING PROBE (HGP4)

1. Svinekroppe klassificeres ved hjælp af udstyret benævnt »Hennessy Grading Probe (HGP4)«.

2. HGP4-udstyret er forsynet med en sonde af en diameter på 5,95 mm (og 6,3 mm ved kniven for enden af sonden) med en fotodiode og fotodetektor og har en dybdeanvendelse på mellem 0 og 120 mm. Måleværdierne udtrykkes i beregnet indhold af magert kød ved hjælp af HGP4 selv eller den dermed forbundne datamat.

3. Svinekroppens indhold af magert kød beregnes efter følgende formel: Ŷ = 65,42464 – 1,06279 * X1 + 0,17920 * X2 hvor: Ŷ = beregnet indhold af magert kød i kroppen i procent X1 = spæklagets tykkelse (inklusive svær) i mm, målt 6 cm fra flækningslinjen mellem tredje- og fjerdebageste ribben X2 = muskeltykkelse i mm, målt 6 cm fra flækningslinjen mellem tredje- og fjerdebageste ribben. Formlen gælder for kroppe på mellem 60 og 130 kg.

DEL 5

OPTISCAN-TP

1. Svinekroppe klassificeres ved hjælp af udstyret benævnt »Optiscan-TP«

2. Optiscan-TP-udstyret er forsynet med en digital billedgenerator, der tager et belyst foto af de to målepunkter på kroppen. Billederne benyttes til at beregne spæk- og muskeltykkelsen efter topunktsmetoden »Zwei-Punkte Messverfahren (ZP)«. Måleværdierne udtrykkes i beregnet indhold af magert kød ved anvendelse af selve Optiscan-TP-udstyret. Fotografierne bevares og kan senere kontrolleres. Den integrerede Bluetooth® interface gør det nemt at overføre data.

3. Svinekroppens indhold af magert kød beregnes efter følgende formel: Ŷ = 53,04153 – 0,68318 * X1 + 0,23131 * X2 hvor: Ŷ = beregnet indhold af magert kød i kroppen i procent X1 = spæklagets mindste tykkelse (inklusive svær) over lændemusklen (musculus glutaeus medius) i mm X2 = lumbarmuskeltykkelsen i mm, målt som den korteste afstand fra den forreste (kraniale) del af lændemusklen (musculus glutaeus medius) til den øverste (dorsale) del af rygmarvskanalen. Formlen gælder for kroppe på mellem 60 og 130 kg.